તો ચાલો હવે ગંભીર થાઉં . . કેથરીન’ને [ પા પા પગલી કરતી કમાલની નવી અદાકારા – Florence Pugh ] સાટા પેટે તેનાથી બમણી વયના પુરુષ જોડે પરણાવાઈ હોય છે અને એના પતિને તેણીમાં લગીરેય રસ નથી , લટકામાં આખો દહાડો કોઠીમાં બંધને બંધ જ રહેવાનું [ સજ્જા’ની લાઈફ ! ] વિક્ટોરિયન યુગના તે સમયના નારીને દરેક દ્રષ્ટિએ પુરુષોથી ઉતરતી ચીતરવાના હરેક હથકંડા અહિંયા છે અને એક દિવસ કેથરીન’નો લંપટ પતિ અને અજડ સસરો થોડા દિવસો માટે બહારગામ જાય છે અને કેથરીન’રૂપી લહેરખી બારી વાટે નીસરે છે અને કોઈને અડી જાય છે ! અને પછી શરૂ થાય છે વ્યભિચાર , વિશ્વાસઘાત , લાગણીશૂન્યતા , બર્બરતા’ની એક એવી દાસ્તાન કે બે ઘડી તમને થશે કે આ શું નું શું થઇ ગયું !